
DR 30.11.2009 15 

 
Datuk Dr. S. Subramaniam: Terima kasih Yang Berhormat dan terima kasih Tuan 

Yang di-Pertua. Memang perkara ini tidak menggembirakan kita. Salah satu daripada isu 
yang akan diberi tekanan dalam Rancangan Malaysia Kesepuluh yang akan datang ialah 
untuk mengkaji semula proses-proses yang ada di dalam Akta Perusahaan supaya kita 
boleh memendekkan masa yang diambil, seboleh-bolehnya untuk menyelesaikan kes di 
dalam 24 bulan. Kalau itu boleh dicapai, pertikaian yang ada pada masa sekarang tentang 
pindaan ini tidak wujud. Terima kasih.  

Timbalan Yang di-Pertua [Datuk Dr. Haji Wan Junaidi Tuanku Jaafar]: 
Seksyen 30, Yang Berhormat Sri Gading.  

Datuk Haji Mohamad bin Haji Aziz [Sri Gading]: Assalamualaikum 
warahmatullahi wabarakaatuh. Selamat Hari Raya Aidiladha. Minal aidil wal faizin wal 
makbulin, kullu 'aamin wa antum bikhair Tuan Yang di-Pertua, soalan tambahan. P. Ramlee 
pernah bermadah, “berniaga manusia lebih untung daripada berniaga unta.” Saya hendak 
ucapkan tahniah dan terima kasih kepada Yang Amat Berhormat Perdana Menteri dalam 
kenyataan terus membekukan pekerja-pekerja asing daripada Bangladesh. Namun begitu 
saya hendak tanya Yang Berhormat Menteri, Yang Berhormat Menteri ini salah seorang 
Menteri yang dedikasi.  

Apa hukuman pernah dikenakan kepada agen-agen yang menganiaya pekerja-
pekerja Bangladesh yang datang ke Malaysia tetapi tiada pekerjaan sehingga mereka 
terlantar tiada makanan, tiada wang dan sebagainya. Apa hukuman yang pernah dikenakan 
kepada agen-agen yang jahat seperti ini? Terima kasih Tuan Yang di-Pertua.  

Datuk Dr. S. Subramaniam: Terima kasih Tuan Yang di-Pertua. Memang ini 
terkeluar daripada seksyen 30. Walaupun demikian, isu ini ialah isu yang ditangani oleh 
pihak Imigresen di mana kalau seseorang agen membawa seorang pekerja daripada 
negara asing, pertama, melainkan syarikat-syarikat outsourcing yang sekarang sudah 
dibekukan dan kegiatan mereka sudah dikawal. Kedua, mesti ada satu majikan yang 
tertentu sebelum seorang pekerja asing boleh dibawa masuk ke dalam negara kita.  

Kalau mereka membawa seseorang dengan memalsukan dokumen-dokumen dan 
dengan itu mereka telah menunjukkan bahawa ada majikan tetapi akhirnya tiada majikan, 
mereka boleh diambil tindakan di bawah Akta Imigresen dan ini di luar bidang kuasa 
kementerian saya. Namun begitu, ada kes-kes di mana memang ada bukti bahawa 
kesalahan ini sudah berlaku. Pihak Imigresen telah mengambil tindakan ke atas mereka. 
Terima kasih.  
 
11. Dato' Shamsul Anuar bin Haji Nasarah [Lenggong] minta Menteri Belia dan 
Sukan menyatakan:  
 

(a) apakah langkah terkini bagi memajukan sukan bola sepak dalam 
negara dan adakah cadangan supaya pasukan bola sepak 
negara dikendalikan oleh pihak swasta atau GLC kerajaan; dan  

 
(b) berapakah perbelanjaan yang kerajaan keluarkan untuk aktiviti 

sukan berbanding dengan kegiatan atau aktiviti belia dalam 
negara ini.  

 
Timbalan Menteri Belia dan Sukan ll [Tuan Wee Jeck Seng]: Terima kasih 

Yang Berhormat dan terima kasih Tuan Yang di-Pertua. Beberapa langkah dalam 
memajukan sukan bola sepak telah dilaksanakan secara berperingkat melalui kerjasama 
Kementerian Belia dan Sukan, Kementerian Pelajaran Malaysia, Kementerian Pengajian 
Tinggi serta Persatuan Bola Sepak Malaysia.  

Pihak Kementerian Pelajaran Malaysia yang berperanan besar menyediakan 
pemain bola sepak di peringkat akar umbi telah pun mewujudkan Liga Bola Sepak Piala 
Menteri Pelajaran dan Liga Bola Sepak Piala KPM-FAM yang bertujuan untuk membentuk 
pasukan bawah 14 tahun dan 17 tahun kebangsaan di samping peranan berterusan Majlis 
Sukan Sekolah-sekolah Malaysia dalam menganjurkan pertandingan bola sepak bawah 12 
tahun kebangsaan. 



Datuk Dr. S. Subramaniam: Terima kasih Yang Berhormat dan terima kasih Tuan Yang di-Pertua. Memang perkara ini tidak menggembirakan kita. Salah satu daripada isu yang akan diberi tekanan dalam Rancangan Malaysia Kesepuluh yang akan datang ialah untuk mengkaji semula proses-proses yang ada di dalam Akta Perusahaan supaya kita boleh memendekkan masa yang diambil, seboleh-bolehnya untuk menyelesaikan kes di dalam 24 bulan. Kalau itu boleh dicapai, pertikaian yang ada pada masa sekarang tentang pindaan ini tidak wujud. Terima kasih. Timbalan Yang di-Pertua [Datuk Dr. Haji Wan Junaidi Tuanku Jaafar]: Seksyen 30, Yang Berhormat Sri Gading. Datuk Haji Mohamad bin Haji Aziz [Sri Gading]: Assalamualaikum warahmatullahi wabarakaatuh. Selamat Hari Raya Aidiladha. Minal aidil wal faizin wal makbulin, kullu 'aamin wa antum bikhair Tuan Yang di-Pertua, soalan tambahan. P. Ramlee pernah bermadah, "berniaga manusia lebih untung daripada berniaga unta." Saya hendak ucapkan tahniah dan terima kasih kepada Yang Amat Berhormat Perdana Menteri dalam kenyataan terus membekukan pekerja-pekerja asing daripada Bangladesh. Namun begitu saya hendak tanya Yang Berhormat Menteri, Yang Berhormat Menteri ini salah seorang Menteri yang dedikasi. Apa hukuman pernah dikenakan kepada agen-agen yang menganiaya pekerja- pekerja Bangladesh yang datang ke Malaysia tetapi tiada pekerjaan sehingga mereka terlantar tiada makanan, tiada wang dan sebagainya. Apa hukuman yang pernah dikenakan kepada agen-agen yang jahat seperti ini? Terima kasih Tuan Yang di-Pertua. Datuk Dr. S. Subramaniam: Terima kasih Tuan Yang di-Pertua. Memang ini terkeluar daripada seksyen 30. Walaupun demikian, isu ini ialah isu yang ditangani oleh pihak Imigresen di mana kalau seseorang agen membawa seorang pekerja daripada negara asing, pertama, melainkan syarikat-syarikat outsourcing yang sekarang sudah dibekukan dan kegiatan mereka sudah dikawal. Kedua, mesti ada satu majikan yang tertentu sebelum seorang pekerja asing boleh dibawa masuk ke dalam negara kita. Kalau mereka membawa seseorang dengan memalsukan dokumen-dokumen dan dengan itu mereka telah menunjukkan bahawa ada majikan tetapi akhirnya tiada majikan, mereka boleh diambil tindakan di bawah Akta Imigresen dan ini di luar bidang kuasa kementerian saya. Namun begitu, ada kes-kes di mana memang ada bukti bahawa kesalahan ini sudah berlaku. Pihak Imigresen telah mengambil tindakan ke atas mereka. Terima kasih. 11. Dato' Shamsul Anuar bin Haji Nasarah [Lenggong] minta Menteri Belia dan Sukan menyatakan: (a) apakah langkah terkini bagi memajukan sukan bola sepak dalam negara dan adakah cadangan supaya pasukan bola sepak negara dikendalikan oleh pihak swasta atau GLC kerajaan; dan. (b) berapakah perbelanjaan yang kerajaan keluarkan untuk aktiviti sukan berbanding dengan kegiatan atau aktiviti belia dalam negara ini. Timbalan Menteri Belia dan Sukan ll [Tuan Wee Jeck Seng]: Terima kasih Yang Berhormat dan terima kasih Tuan Yang di-Pertua. Beberapa langkah dalam memajukan sukan bola sepak telah dilaksanakan secara berperingkat melalui kerjasama Kementerian Belia dan Sukan, Kementerian Pelajaran Malaysia, Kementerian Pengajian Tinggi serta Persatuan Bola Sepak Malaysia. Pihak Kementerian Pelajaran Malaysia yang berperanan besar menyediakan pemain bola sepak di peringkat akar umbi telah pun mewujudkan Liga Bola Sepak Piala Menteri Pelajaran dan Liga Bola Sepak Piala KPM-FAM yang bertujuan untuk membentuk pasukan bawah 14 tahun dan 17 tahun kebangsaan di samping peranan berterusan Majlis Sukan Sekolah-sekolah Malaysia dalam menganjurkan pertandingan bola sepak bawah 12 tahun kebangsaan.